title: Decizia (UE) 2015/312 a Consiliului din 24 februarie 2015 de numire a unui membru german în cadrul Comitetului Economic și Social European

text:
               27.2.2015

               RO

               Jurnalul Oficial al Uniunii Europene

               L 56/36

         DECIZIA (UE) 2015/312 A CONSILIULUI
   din 24 februarie 2015
   de numire a unui membru german în cadrul Comitetului Economic și Social European
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 302,
   având în vedere propunerea guvernului german,
   având în vedere avizul Comisiei Europene,
   întrucât:

               (1)

               La 13 septembrie 2010, Consiliul a adoptat Decizia 2010/570/UE, Euratom de numire a membrilor în cadrul Comitetului Economic și Social European pentru perioada 21 septembrie 2010-20 septembrie 2015 (1).

               (2)

               Un loc de membru în cadrul Comitetului Economic și Social European a devenit vacant ca urmare a încheierii mandatului domnului Horst MUND,

         ADOPTĂ PREZENTA DECIZIE:
   Articolul 1
   Domnul Dirk BERGRATH, Leiter des EU-Verbindungsbüros der IG Metall, se numește în calitate de membru în cadrul Comitetului Economic și Social European pentru durata rămasă a mandatului, respectiv până la 20 septembrie 2015.
   Articolul 2
   Prezenta decizie intră în vigoare la data adoptării.

      Adoptată la Bruxelles, 24 februarie 2015.

            Pentru Consiliu

            Președintele

         E. RINKĒVIČS

      (1)  JO L 251, 25.9.2010, p. 8.


title: 2009/515/CE: Decizia Consiliului din 22 iunie 2009 privind încheierea Acordului între Comunitatea Europeană și Statul Israel privind anumite aspecte ale serviciilor aeriene

text:
               3.7.2009

               RO

               Jurnalul Oficial al Uniunii Europene

               L 173/9

      DECIZIA CONSILIULUI

   din 22 iunie 2009
   privind încheierea Acordului între Comunitatea Europeană și Statul Israel privind anumite aspecte ale serviciilor aeriene
   (2009/515/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 80 alineatul (2), coroborat cu articolul 300 alineatul (2) primul paragraf prima teză și cu articolul 300 alineatul (3) primul paragraf,
   având în vedere propunerea Comisiei,
   având în vedere avizul Parlamentului European,
   întrucât:

               (1)

               La data de 5 iunie 2003, Consiliul a autorizat Comisia să inițieze negocieri cu țări terțe privind înlocuirea anumitor dispoziții din acordurile bilaterale existente cu un acord comunitar.

               (2)

               Comisia a negociat, în numele Comunității, un acord între Comunitatea Europeană și Statul Israel privind anumite aspecte ale serviciilor aeriene (1) („acordul”), în conformitate cu mecanismele și directivele din anexa la Decizia Consiliului de autorizare a Comisiei în vederea inițierii de negocieri cu țări terțe pentru înlocuirea anumitor dispoziții din acordurile bilaterale existente cu un acord comunitar.

               (3)

               Acordul a fost semnat în numele Comunității la 9 decembrie 2008, sub rezerva încheierii acestuia la o dată ulterioară, în conformitate cu Decizia 2009/305/CE a Consiliului (2).

               (4)

               Acordul ar trebui să fie aprobat,

         DECIDE:
   Articolul 1
   Acordul între Comunitatea Europeană și Statul Israel privind anumite aspecte ale serviciilor aeriene se aprobă prin prezenta decizie în numele Comunității.
   Articolul 2
   Președintele Consiliului este autorizat să desemneze persoana împuternicită (persoanele împuternicite) să procedeze la notificarea prevăzută la articolul 8 din acord.

      Adoptată la Luxemburg, 22 iunie 2009.

            Pentru Consiliu

            Președintele

         J. ŠEBESTA

      (1)  JO L 90, 2.4.2009, p. 10.

      (2)  JO L 90, 2.4.2009, p. 9.


title: Decizia Biroului Parlamentului European din 7 octombrie 2015 de modificare a Deciziei Biroului Parlamentului European din 29 martie 2004 de stabilire a normelor de punere în aplicare a Regulamentului (CE) nr. 2004/2003 al Parlamentului European și al Consiliului privind statutul și finanțarea partidelor politice la nivel european

text:
               19.12.2015

               RO

               Jurnalul Oficial al Uniunii Europene

               C 428/1

         DECIZIA BIROULUI PARLAMENTULUI EUROPEAN
   din 7 octombrie 2015
   de modificare a Deciziei Biroului Parlamentului European din 29 martie 2004 de stabilire a normelor de punere în aplicare a Regulamentului (CE) nr. 2004/2003 al Parlamentului European și al Consiliului privind statutul și finanțarea partidelor politice la nivel european
   (2015/C 428/01)
   BIROUL PARLAMENTULUI EUROPEAN,
   având în vedere Tratatul privind funcționarea Uniunii Europene, în special articolul 224,
   având în vedere Regulamentul (CE) nr. 2004/2003 al Parlamentului European și al Consiliului din 4 noiembrie 2003 (1), în special articolul 9 alineatul (1),
   având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 (2) („Regulamentul financiar”) și Regulamentul delegat (UE) nr. 1268/2012 al Comisiei din 29 octombrie 2012 (3) („Normele de aplicare a Regulamentului financiar”),
   având în vedere articolul 25 alineatul (11) din Regulamentul de procedură al Parlamentului,
   întrucât:

               (1)

               Articolul 209 alineatul (1) din Normele de aplicare a Regulamentului financiar este tratat la articolul II.7 din anexa 2A și la articolul II.7 din anexa 2B la Decizia Biroului Parlamentului European din 29 martie 2004 (4) („Decizia”).

               (2)

               În ultimii ani, Parlamentul European le-a solicitat partidelor și fundațiilor, în conformitate cu articolul 104 din Regulamentul financiar și cu articolul 137 din Normele de aplicare a Regulamentului financiar, să obțină cel puțin trei oferte pentru orice achiziție a cărei valoare contractuală depășește 15 000 de euro.

               (3)

               În conformitate cu articolul 209 alineatul (2) din Normele de aplicare a Regulamentului financiar, atunci când punerea în aplicare a programului de lucru necesită atribuirea unui contract de achiziții cu o valoare ce depășește 60 000 de euro, ordonatorului de credite responsabil i se permite să solicite beneficiarului de a respecta norme speciale în plus față de cele prevăzute la articolul 209 alineatul (1) din Normele de aplicare a Regulamentului financiar. Aceste norme speciale urmează să se bazeze pe normele incluse în Regulamentul financiar și să fie stabilite ținându-se seama în mod corespunzător de valoarea contractelor respective, de volumul relativ al contribuției Uniunii în raport cu costul total al acțiunii și de risc. Astfel de norme speciale urmează să fie incluse în decizia sau acordul de grant.

               (4)

               În consecință, articolul 209 alineatul (2) din Normele de aplicare a Regulamentului financiar constituie temeiul juridic corespunzător pentru acordarea de contracte în cadrul fondului de granturi, cu o valoare ce depășește 60 000 de euro și este prin urmare adecvat să fie utilizat printre altele ca temei juridic pentru granturi către partide politice și fundații la nivel european care depășesc această sumă.

               (5)

               Constatările auditului Curții de Conturi Europene pentru exercițiul bugetar 2014 (5) includ o remarcă privind nerespectarea cerinței privind existența a cel puțin trei oferte atunci când valoarea contractului depășește 15 000 de euro. Când partidelor și fundațiilor li s-a oferit posibilitatea de a prezenta observații în legătură cu acest aspect, acestea au subliniat că nu era clar dacă cerința se aplică doar contractelor noi și dacă trebuie aplicată la nivel de factură sau la nivel de furnizor. În plus, au scos în evidență faptul că organizarea în fiecare an a unor cereri de oferte pentru contracte de servicii, precum curățenia sau întreținerea, ar crea o sarcină administrativă inutilă.

               (6)

               Având în vedere articolul 209 din Normele de aplicare a Regulamentului financiar, respectivele constatări ale auditului și comentariile aferente, ar trebui clarificate normele generale în materie de achiziții, ținând seama, în primul rând, de faptul că partidele politice și fundațiile la nivel european sunt limitate în ceea ce privește capacitățile lor de gestionare și resursele umane și, în al doilea rând, de faptul că acestea au orientări politice și ideologice specifice care le influențează decizia de alegere a unui furnizor. Acest caracter specific este deja recunoscut la articolul II.2.1 din anexa 2A la Decizie, unde se stipulează că „afinitatea politică nu constituie în principiu un motiv de conflict de interese în cazul acordurilor încheiate între partidul politic și organizațiile care împărtășesc aceleași valori politice.”

               (7)

               În mod concret, pentru orice contract de execuție cu o valoare care depășește suma de 60 000 de euro per furnizor per an per serviciu sau produs distinct ar trebui să existe cel puțin trei oferte. Contractele se încheie pe perioade de cel mult cinci ani. Evaluarea ofertelor ar trebui să fie documentată și alegerea furnizorului final ar trebui să fie motivată suficient. În anumite situații de piață specifice, ar trebui, în cazuri justificate în mod corespunzător, să fie posibilă atribuirea unui contract pe baza unei singure oferte. În astfel de cazuri, sarcina probei ar trebui să îi revină partidului sau fundației care este beneficiarul grantului,

         ADOPTĂ PREZENTA DECIZIE
   Articolul 1
   Decizia se modifică după cum urmează:

               1.

               În anexa 2A, articolul II.7 se înlocuiește cu următorul text:
               „Articolul II.7 – ATRIBUIREA CONTRACTELOR
               În cazul în care beneficiarul încheie contracte în scopul realizării programului de activitate, iar bunurile sau serviciile contractate constituie cheltuieli eligibile în cadrul bugetului de funcționare, beneficiarul trebuie să solicite oferte competitive și să atribuie contractul acelui ofertant care face oferta cea mai avantajoasă din punct de vedere economic, considerată a fi oferta care oferă cel mai bun raport calitate-preț. Beneficiarul respectă principiile transparenței și al egalității de tratament al ofertanților și evită orice conflicte de interese. Pentru contractele a căror valoare depășește 60 000 de euro per furnizor pe an și pe un anumit bun sau serviciu, beneficiarul obține cel puțin trei oferte care răspund unei invitații scrise de participare și în care sunt detaliate cerințele achiziției. Beneficiarul păstrează o evidență a evaluării ofertelor și justifică în scris decizia de alegere a furnizorului final. În cazul în care sunt depuse mai puțin de trei oferte în urma invitației scrise de participare, beneficiarul are obligația de a demonstra că a fost imposibil să obțină mai multe oferte pentru achiziția în cauză.
               Durata contractelor în cauză nu trebuie să depășească cinci ani.
               Beneficiarul este unicul responsabil pentru realizarea programului de activitate și respectarea dispozițiilor din decizie. Beneficiarul trebuie să se angajeze să facă tot ceea ce este necesar astfel încât contractantul să renunțe la drepturile opozabile Parlamentului European în temeiul deciziei.”

               2.

               La anexa 2B, articolul II.7 se înlocuiește cu următorul text:
               „Articolul II.7 – ATRIBUIREA CONTRACTELOR
               „În cazul în care beneficiarul încheie contracte în scopul realizării programului de activitate, iar bunurile sau serviciile contractate constituie cheltuieli eligibile în cadrul bugetului de funcționare, beneficiarul trebuie să solicite oferte competitive și să atribuie contractul acelui ofertant care face oferta cea mai avantajoasă din punct de vedere economic, considerată a fi oferta care oferă cel mai bun raport calitate-preț. Beneficiarul respectă principiile transparenței și al egalității de tratament al ofertanților și evită orice conflicte de interese. Pentru contractele a căror valoare depășește 60 000 de euro per furnizor pe an și pe un anumit bun sau serviciu, beneficiarul obține cel puțin trei oferte care răspund unei invitații scrise de participare și în care sunt detaliate cerințele achiziției. Beneficiarul păstrează o evidență a evaluării ofertelor și justifică în scris decizia de alegere a furnizorului final. În cazul în care sunt depuse mai puțin de trei oferte în urma invitației scrise de participare, beneficiarul are obligația de a demonstra că a fost imposibil să obțină mai multe oferte pentru achiziția în cauză.
               Durata contractelor în cauză nu trebuie să depășească cinci ani.
               Beneficiarul este unicul responsabil pentru realizarea programului de activitate și respectarea dispozițiilor din decizie. Beneficiarul trebuie să se angajeze să facă tot ceea ce este necesar astfel încât contractantul să renunțe la drepturile opozabile Parlamentului European în temeiul deciziei.”

         Articolul 2
   Prezenta decizie intră în vigoare în ziua următoare datei publicării sale în Jurnalul Oficial al Uniunii Europene.
   Prezenta decizie se aplică de la 1 ianuarie 2016.

      (1)  Regulamentul (CE) nr. 2004/2003 al Parlamentului European și al Consiliului din 4 noiembrie 2003 privind statutul și finanțarea partidelor politice la nivel european (JO L 297, 15.11.2003, p. 1).

      (2)  Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (JO L 298, 26.10.2012, p. 1).

      (3)  Regulamentul delegat (UE) nr. 1268/2012 al Comisiei din 29 octombrie 2012 privind normele de aplicare a Regulamentului (UE, Euratom) nr. 966/2012 al Parlamentului European și al Consiliului privind normele financiare aplicabile bugetului general al Uniunii (JO L 362, 31.12.2012, p. 1).

      (4)  Decizia Biroului Parlamentului European din 29 martie 2004 de stabilire a normelor de punere în aplicare a Regulamentului (CE) nr. 2004/2003 al Parlamentului European și al Consiliului privind statutul și finanțarea partidelor politice la nivel european, astfel cum a fost modificată prin deciziile Biroului din 1 februarie 2006, 18 februarie 2008, 2 februarie 2011 și 13 ianuarie 2014 (JO C 63, 4.3.2014, p. 1).

      (5)  Raportul anual al Curții de Conturi referitor la execuția bugetului privind exercițiul financiar 2014, însoțit de răspunsurile instituțiilor (JO C 373, 10.11.2015, p. 1).


title: Decizia Consiliului din 4 noiembrie 2008 de numire a membrului reprezentant al Consiliului în cadrul Comitetului consultativ european pentru statistică

text:
               14.11.2008

               RO

               Jurnalul Oficial al Uniunii Europene

               C 292/6

      DECIZIA CONSILIULUI

   din 4 noiembrie 2008
   de numire a membrului reprezentant al Consiliului în cadrul Comitetului consultativ european pentru statistică
   (2008/C 292/03)
   CONSILIUL UNIUNII EUROPENE,
   având în vedere că Decizia nr. 243/2008/CE a Parlamentului European și a Consiliului din 11 martie 2008 de instituire a Comitetului consultativ european pentru statistică și de abrogare a Deciziei 91/116/CEE a Consiliului a intrat în vigoare la 15 iunie 2008,
   având în vedere recomandarea Comitetului economic și financiar din 26 iunie 2008,
   Consiliul decide să o numească pe Maria Lucília SALEMA E CARVALHO ca membru reprezentant al Consiliului în cadrul Comitetului consultativ european pentru statistică (ESAC).
   Prezenta decizie intră în vigoare la 14 noiembrie 2008.
   Adoptată la Bruxelles, 4 noiembrie 2008.


title: 2008/308/CE: Decizia Consiliului din 7 aprilie 2008 de numire a doi membri și a doi membri supleanți austrieci în cadrul Comitetului Regiunilor

text:
               17.4.2008

               RO

               Jurnalul Oficial al Uniunii Europene

               L 107/28

      DECIZIA CONSILIULUI

   din 7 aprilie 2008
   de numire a doi membri și a doi membri supleanți austrieci în cadrul Comitetului Regiunilor
   (2008/308/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 263,
   având în vedere propunerea guvernului austriac,
   întrucât:

               (1)

               La 24 ianuarie 2006, Consiliul a adoptat Decizia 2006/116/CE de numire a membrilor și a membrilor supleanți ai Comitetului Regiunilor pentru perioada 26 ianuarie 2006-25 ianuarie 2010 (1).

               (2)

               Un post de membru a devenit vacant în urma demisiei domnului LINHART. Un post de membru a devenit vacant în urma decesului domnului ZIMPER. Două posturi de membri supleanți ai Comitetului Regiunilor au devenit vacante în urma demisiei domnului MÖDLHAMMER și a demisiei domnului VÖGERLE,

         DECIDE:
   Articolul 1
   Sunt numiți în cadrul Comitetului Regiunilor pentru perioada restantă a mandatului, respectiv până la 25 ianuarie 2010:

               (a)

               în calitate de membri:

                           —

                           doamna Marianne FÜGL, Vizebürgermeisterin, Marktgemeinde Traisen;

                           —

                           domnul Erwin MOHR, Bürgermeister, Marktgemeinde Wolfurt;

                     și

               (b)

               în calitate de membri supleanți:

                           —

                           domnul Johannes PEINSTEINER, Bürgermeister, Marktgemeinde St. Wolfgang;

                           —

                           domnul Markus LINHART, Bürgermeister der Stadt Bregenz.

         Articolul 2
   Prezenta decizie produce efecte de la data adoptării.

      Adoptată la Luxemburg, 7 aprilie 2008.

            Pentru Consiliu

            Președintele

         R. ŽERJAV

      (1)  JO L 56, 25.2.2006, p. 75.


title: Decizia (Euratom) 2017/251 a Comisiei din 2 iunie 2016 privind încheierea, în numele Comunității Europene a Energiei Atomice, a Acordului de continuare a activității Centrului Internațional pentru Știință și Tehnologie dintre Uniunea Europeană și Euratom, acționând ca o singură parte, și Georgia, Japonia, Regatul Norvegiei, Republica Kârgâzstan, Republica Armenia, Republica Kazahstan, Republica Coreea, Republica Tadjikistan și Statele Unite ale Americii

text:
               14.2.2017

               RO

               Jurnalul Oficial al Uniunii Europene

               L 37/17

         DECIZIA (Euratom) 2017/251 A COMISIEI
   din 2 iunie 2016
   privind încheierea, în numele Comunității Europene a Energiei Atomice, a Acordului de continuare a activității Centrului Internațional pentru Știință și Tehnologie dintre Uniunea Europeană și Euratom, acționând ca o singură parte, și Georgia, Japonia, Regatul Norvegiei, Republica Kârgâzstan, Republica Armenia, Republica Kazahstan, Republica Coreea, Republica Tadjikistan și Statele Unite ale Americii
   COMISIA EUROPEANĂ,
   având în vedere Tratatul de instituire a Comunității Europene a Energiei Atomice, în special articolul 101 paragraful al doilea,
   având în vedere aprobarea Consiliului, acordată în temeiul articolului 101 din Tratatul de instituire a Comunității Europene a Energiei Atomice (1),
   întrucât:

               (1)

               La 21 octombrie 2013 Consiliul a autorizat Comisia să deschidă negocieri pentru instituirea unui acord de continuare a activității Centrului Internațional pentru Știință și Tehnologie între Uniunea Europeană și Euratom, acționând ca o singură parte, și Georgia, Japonia, Regatul Norvegiei, Republica Kârgâzstan, Republica Armenia, Republica Kazahstan, Republica Coreea, Republica Tadjikistan și Statele Unite ale Americii.

               (2)

               Aceste negocieri au fost finalizate cu succes la 10 septembrie 2015.

               (3)

               Acordul a fost semnat de toate părțile la 9 decembrie 2015, la Astana, în Kazahstan.

               (4)

               Acordul cuprinde și aspecte care sunt de competența Comunității Europene a Energiei Atomice.

               (5)

               Încheierea acordului face obiectul unei proceduri separate în ceea ce privește chestiunile care intră în domeniul de aplicare al Tratatului privind Uniunea Europeană și al Tratatului privind funcționarea Uniunii Europene.

               (6)

               Acordul de continuare a activității Centrului Internațional pentru Știință și Tehnologie dintre Uniunea Europeană și Euratom, acționând ca o singură parte, și Georgia, Japonia, Regatul Norvegiei, Republica Kârgâzstan, Republica Armenia, Republica Kazahstan, Republica Coreea, Republica Tadjikistan și Statele Unite ale Americii ar trebui aprobat în numele Comunității Europene a Energiei Atomice.

         DECIDE:
   Articolul 1
   Se aprobă, în numele Comunității Europene a Energiei Atomice, încheierea Acordului de continuare a activității Centrului Internațional pentru Știință și Tehnologie dintre Uniunea Europeană și Euratom, acționând ca o singură parte, și Georgia, Japonia, Regatul Norvegiei, Republica Kârgâzstan, Republica Armenia, Republica Kazahstan, Republica Coreea, Republica Tadjikistan și Statele Unite ale Americii („acordul”).
   Textul acordului este atașat la Decizia Consiliului privind încheierea Acordului de continuare (2).
   Articolul 2
   Comisarul responsabil pentru cooperare internațională și dezvoltare este autorizat să întreprindă, în numele Comunității Europene a Energiei Atomice, toate măsurile necesare pentru a exprima consimțământul Comunității Europene a Energiei Atomice de a-și asuma obligații în temeiul acordului, în special de a depune notificarea prevăzută la articolul 18 din acord.

      Adoptată la Bruxelles, 2 iunie 2016.

            Pentru Comisie

            Președintele

         Jean-Claude JUNCKER

      (1)  Decizia (Euratom) 2015/1990 a Consiliului din 26 octombrie 2015 de aprobare a încheierii, de către Comisia Europeană, în numele Comunității Europene a Energiei Atomice, a Acordului de continuare a activității Centrului Internațional pentru Știință și Tehnologie (JO L 290, 6.11.2015, p. 8).

      (2)  Decizia (UE) 2017/248 a Consiliului din 6 februarie 2017 privind încheierea Acordului de continuare a activității Centrului Internațional pentru Știință și Tehnologie (a se vedea pagina 1 din prezentul Jurnal Oficial).


title: 2009/408/CE: Decizia Parlamentului European și a Consiliului din 6 mai 2009 referitoare la mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară

text:
               29.5.2009

               RO

               Jurnalul Oficial al Uniunii Europene

               L 132/10

      DECIZIA PARLAMENTULUI EUROPEAN ȘI A CONSILIULUI

   din 6 mai 2009
   referitoare la mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară
   (2009/408/CE)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul de instituire a Comunității Europene,
   având în vedere Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (1), în special punctul 28,
   având în vedere Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare (2), în special articolul 12 alineatul (3),
   având în vedere propunerea Comisiei,
   întrucât:

               (1)

               Fondul european de ajustare la globalizare (denumit în continuare „fondul”) a fost creat pentru a oferi un sprijin suplimentar lucrătorilor care suferă de pe urma consecințelor schimbărilor structurale majore intervenite în practicile comerciale mondiale și pentru a le acorda asistență în procesul de reintegrare pe piața muncii.

               (2)

               Acordul interinstituțional din 17 mai 2006 permite mobilizarea fondului în limita unui plafon anual de 500 milioane EUR.

               (3)

               La 29 decembrie 2008, Spania a prezentat o solicitare de mobilizare a fondului în ceea ce privește concedierile din sectorul autovehiculelor. Solicitarea îndeplinește condițiile pentru fixarea contribuțiilor financiare, astfel cum sunt enunțate la articolul 10 din Regulamentul (CE) nr. 1927/2006. În consecință, Comisia propune mobilizarea unei sume de 2 694 300 EUR.

               (4)

               Mai mult, Comisia propune mobilizarea unei sume de 690 000 EUR din cadrul fondului în vederea acordării de asistență tehnică în conformitate cu articolul 8 din Regulamentul (CE) nr. 1927/2006.

               (5)

               În consecință, fondul ar trebui să fie mobilizat pentru a oferi o contribuție financiară aferentă solicitării depuse de Spania, precum și pentru a răspunde necesității acordării de asistență tehnică,

         DECID:
   Articolul 1
   În cadrul bugetului general al Uniunii Europene pentru exercițiul financiar 2009, Fondul european de ajustare la globalizare este mobilizat pentru a oferi suma de 3 384 300 EUR în credite de angajament și de plată.
   Articolul 2
   Prezenta decizie se publică în Jurnalul Oficial al Uniunii Europene.

      Adoptată la Strasbourg, 6 mai 2009.

            Pentru Parlamentul European

            Președintele

         H.-G. PÖTTERING

            Pentru Consiliu

            Președintele

         J. KOHOUT

      (1)  JO C 139, 14.6.2006, p. 1.

      (2)  JO L 406, 30.12.2006, p. 1.


title: 2007/542/CE: Decizia Consiliului din 16 iulie 2007 de numire a patru membri ciprioți și a patru supleanți ciprioți în cadrul Comitetului Regiunilor

text:
               1.8.2007

               RO

               Jurnalul Oficial al Uniunii Europene

               L 200/46

      DECIZIA CONSILIULUI

   din 16 iulie 2007
   de numire a patru membri ciprioți și a patru supleanți ciprioți în cadrul Comitetului Regiunilor
   (2007/542/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 263,
   având în vedere propunerea Guvernului cipriot,
   întrucât:

               (1)

               La 24 ianuarie 2006, Consiliul a adoptat Decizia 2006/116/CE de numire a membrilor și a supleanților în cadrul Comitetului Regiunilor pentru perioada 26 ianuarie 2006-25 ianuarie 2010 (1).

               (2)

               Patru posturi de membri în cadrul Comitetului Regiunilor au devenit vacante ca urmare a încheierii mandatelor domnului ZAMPELAS, domnului SARIKAS, domnului IACOVOU și domnului ELENODOROU. Patru posturi de supleați în cadrul Comitetului Regiunilor au devenit vacante ca urmare a încheierii mandatelor doamnei PERICLEOUS, domnului VIOLARIS, domnului MICHAEL și domnului KALLIS,

         DECIDE:
   Articolul 1
   Următoarele persoane sunt numite în cadrul Comitetului Regiunilor pentru durata restantă a mandatului, adică până la 25 ianuarie 2010:

               (a)

               în calitate de membri:

                           —

                           domnul Savvas ILIOFOTOU, primar, Stovolos, care îl înlocuiește pe domnul Michael ZAMPELAS;

                           —

                           doamna Eleni LOUCAIDOU, consilier municipal, Nicosia, care îl înlocuiește pe domnul Fidias SARIKAS;

                           —

                           domnul Savvas SAVVA, președinte al consiliului comunității din Alassa, care îl înlocuiește pe domnul Georgios IACOVOU;

                           —

                           domnul Michalis EVTHYMIOU, președinte al consiliului comunității din Koili, care îl înlocuiește pe domnul Spyros ELENODOROU;

               (b)

               în calitate de supleanți:

                           —

                           domnul Andreas MOISEOS, primar, Larnaca, care o înlocuiește pe doamna Barbara PERICLEOUS;

                           —

                           domnul Costas HADJIKAKOU, consilier municipal, Famagusta, care îl înlocuiește pe domnul Christakis VIOLARIS;

                           —

                           domnul Ioannis LAZARIDES, președinte al consiliului comunității din Psimolofou, care îl înlocuiește pe domnul Dimitris MICHAEL;

                           —

                           domnul Aris CONSTANTINOU, președinte al consiliului comunității din Astromeritis, care îl înlocuiește pe domnul Nikos KALLIS.

         Articolul 2
   Prezenta decizie produce efecte la data adoptării.

      Adoptată la Bruxelles, 16 iulie 2007.

            Pentru Consiliu

            Președintele

         J. SILVA

      (1)  JO L 56, 25.2.2006, p. 75.


title: Decizia Parlamentului European din 23 aprilie 2009 privind descărcarea de gestiune pentru execuția bugetului Agenției pentru Drepturi Fundamentale a Uniunii Europene aferent exercițiului financiar 2007

text:
               26.9.2009

               RO

               Jurnalul Oficial al Uniunii Europene

               L 255/198

         DECIZIA PARLAMENTULUI EUROPEAN
   din 23 aprilie 2009
   privind descărcarea de gestiune pentru execuția bugetului Agenției pentru Drepturi Fundamentale a Uniunii Europene aferent exercițiului financiar 2007
   (2009/681/CE)
   PARLAMENTUL EUROPEAN,

               —

               având în vedere conturile anuale finale ale Agenției pentru Drepturi Fundamentale a Uniunii Europene pentru exercițiul financiar 2007 (1),

               —

               având în vedere raportul Curții de Conturi privind conturile anuale finale ale Agenției pentru Drepturi Fundamentale a Uniunii Europene pentru exercițiul financiar 2007, însoțit de răspunsurile agenției (2),

               —

               având în vedere Recomandarea Consiliului din 10 februarie 2009 (5588/2009 – C6-0060/2009),

               —

               având în vedere Tratatul CE, în special articolul 276,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (3), în special articolul 185,

               —

               având în vedere Regulamentul (CE) nr. 168/2007 al Consiliului din 15 februarie 2007 privind înființarea Agenției pentru Drepturi Fundamentale a Uniunii Europene (4), în special articolul 21,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 (5), în special articolul 94,

               —

               având în vedere articolul 71 și anexa V la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A6-0176/2009),

               1.

               acordă directorului Agenției pentru Drepturi Fundamentale a Uniunii Europene descărcarea de gestiune pentru execuția bugetului agenției aferent exercițiului financiar 2007;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie, împreună cu rezoluția Parlamentului, ca parte integrantă a acesteia, directorului Agenției pentru Drepturi Fundamentale a Uniunii Europene, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Preşedintele

         Hans-Gert PÖTTERING

            Secretarul General

         Klaus WELLE

      (1)  JO C 278, 31.10.2008, p. 1.

      (2)  JO C 311, 5.12.2008, p. 7.

      (3)  JO L 248, 16.9.2002, p. 1.

      (4)  JO L 53, 22.2.2007, p. 1.

      (5)  JO L 357, 31.12.2002, p. 72.
   REZOLUŢIA PARLAMENTULUI EUROPEAN
   din 23 aprilie 2009
   conținând observațiile care fac parte integrantă din decizia privind descărcarea de gestiune pentru execuția bugetului Agenției pentru Drepturi Fundamentale a Uniunii Europene pentru exercițiul financiar 2007
   PARLAMENTUL EUROPEAN,

               —

               având în vedere conturile anuale finale ale Agenției pentru Drepturi Fundamentale a Uniunii Europene pentru exercițiul financiar 2007 (1),

               —

               având în vedere raportul Curții de Conturi privind conturile anuale finale ale Agenției pentru Drepturi Fundamentale a Uniunii Europene pentru exercițiul financiar 2007, însoțit de răspunsurile agenției (2),

               —

               având în vedere Recomandarea Consiliului din 10 februarie 2009 (5588/2009 – C6-0060/2009),

               —

               având în vedere Tratatul CE, în special articolul 276,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (3), în special articolul 185,

               —

               având în vedere Regulamentul (CE) nr. 168/2007 al Consiliului din 15 februarie 2007 privind înființarea Agenției pentru Drepturi Fundamentale a Uniunii Europene (4), în special articolul 21,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 (5), în special articolul 94,

               —

               având în vedere articolul 71 și anexa V la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A6-0176/2009),

               A.

               întrucât Curtea de Conturi (CCE) a declarat că a obținut asigurări rezonabile cu privire la fiabilitatea conturilor anuale pentru exercițiul financiar 2007 și cu privire la legalitatea și regularitatea operațiunilor subiacente;

               B.

               întrucât, la 22 aprilie 2008, Parlamentul i-a acordat directorului Agenției pentru Drepturi Fundamentale a Uniunii Europene descărcarea de gestiune pentru execuția bugetului agenției aferent exercițiului financiar 2006 (6),

               1.

               ia act de faptul că, prin Regulamentul (CE) nr. 168/2007, s-a instituit Agenția pentru Drepturi Fundamentale a Uniunii Europene, care a urmat Observatorului European al Fenomenelor Rasiste și Xenofobe (EUMC), iar mandatul acestuia a fost prelungit începând cu 1 martie 2007;

               2.

               reamintește că agenția ar trebui să depună eforturi pentru realizarea unor sinergii și evitarea suprapunerilor de competențe cu alte instituții active în domeniul drepturilor omului, în special Consiliul Europei, așa cum s-a solicitat în Rezoluția Parlamentului din 14 ianuarie 2009 (7);

               3.

               regretă că termenul pentru decizia de descărcare de gestiune a Parlamentului, prevăzut la articolul 21 alineatul (10) din Regulamentul (CE) nr. 168/2007, este data de 30 aprilie a anului N + 2, acesta nefiind armonizat cu noul termen de 15 mai al anului N + 2 prevăzut în Regulamentul (CE, Euratom) nr. 2343/2002 (8);

               4.

               constată că, potrivit raportului agenției privind gestiunea bugetară și financiară pentru 2007, aceasta a început să utilizeze ABAC (Accrual Based Accounting – contabilitatea de angajamente) în august 2007;

               5.

               salută observațiile CCE potrivit cărora, în pofida tranziției de la EUMC la Agenția pentru Drepturi Fundamentale a Uniunii Europene și a majorării semnificative a bugetului (14 200 000 EUR față de 9 300 000 EUR alocate EUMC în anul precedent), majoritatea creditelor au fost angajate în 2007 (13 900 000 EUR);

               6.

               ia act de inițierea de către OLAF a unei investigații interne privind agenția; solicită agenției și, în special, directorului acesteia să coopereze pe deplin cu OLAF; solicită ca OLAF, agenția și Comisia să informeze, cât mai curând posibil, autoritatea care acordă descărcarea de gestiune cu privire la rezultatele investigației și la măsurile luate ulterior;

         Deficiențe în execuția bugetului din cauza tranziției de la EUMC la FRA

               7.

               ia act de constatarea CCE, potrivit căreia 7 500 000 EUR au trebuit să fie reportate ca urmare a prelungirii mandatului agenției în 2007, ceea ce a provocat o întârziere în adoptarea noului program de lucru, numirea noului director și desfășurarea activităților;

               8.

               încurajează agenția să recupereze întârzierile și să reducă la minimum anulările de credite reportate, după cum a promis în răspunsurile adresate CCE, precum și să ofere informații cu privire la progresele realizate în raportul său privind gestiunea bugetară și financiară pe 2008;

               9.

               ia act de faptul că CCE a remarcat că agenția, prin rectificări ale bugetului și transferuri de credite, a redus cu 798 000 EUR sumele înscrise în liniile bugetare pentru cheltuieli de personal, evitând anularea, la sfârșitul exercițiului, a creditelor alocate pentru cheltuieli de personal care au rămas neutilizate;

               10.

               ia act de răspunsul agenției potrivit căruia rectificările bugetare și transferurile de credite au fost strâns legate de procesul de tranziție, reprezentând astfel un caz excepțional;

         Deficiențe în procedurile de atribuire a contractelor de achiziții publice

               11.

               ia act de constatarea CCE cu privire la o anumită procedură de atribuire a contractelor de achiziții publice în care metoda de evaluare financiară publicată a condus indirect la reducerea importanței relative a criteriului de preț, fapt care i-a descurajat pe unii ofertanți potențiali, această situație nefiind conformă principiului bunei gestiuni financiare;

               12.

               acceptă răspunsul agenției potrivit căruia, deși metoda utilizată respectă Regulamentul financiar, aceasta va introduce o nouă metodă de evaluare propusă de Comisie pentru a obține cea mai bună calitate pentru fondurile investite;

         Măsurile luate ca urmare a procedurilor anterioare de descărcare de gestiune

               13.

               reamintește că, pentru exercițiul financiar 2004, CCE a emis o declarație de asigurare cu rezerve pentru EUMC, din cauza deficiențelor din procedurile de atribuire a contractelor de achiziții publice, și că CCE a făcut observații critice în acest domeniu și pentru exercițiile financiare 2005 și 2006;

               14.

               solicită agenției să acorde o atenție deosebită conformității procedurilor sale de atribuire de contracte de achiziții publice;

               15.

               pentru alte observații, cu caracter orizontal, care însoțesc decizia privind descărcarea de gestiune, face trimitere la Rezoluția sa din 23 aprilie 2009 referitoare la gestiunea financiară și controlul agențiilor europene (9).

      (1)  JO C 278, 31.10.2008, p. 1.

      (2)  JO C 311, 5.12.2008, p. 7.

      (3)  JO L 248, 16.9.2002, p. 1.

      (4)  JO L 53, 22.2.2007, p. 1.

      (5)  JO L 357, 31.12.2002, p. 72.

      (6)  JO L 88, 31.3.2009, p. 142.

      (7)  Texte adoptate, P6_TA(2009) 0019.

      (8)  Regulament, astfel cum a fost modificat prin Regulamentul (CE, Euratom) nr. 652/2008 (JO L 181, 10.7.2008, p. 23).

      (9)  A se vedea pagina 206 din prezentul Jurnal Oficial.


title: Decizia Comisiei din 14 ianuarie 2013 privind desemnarea a trei membri responsabili cu politicile publice ai Consiliului de supraveghere al Grupului consultativ european pentru raportarea financiară

text:
               9.2.2013

               RO

               Jurnalul Oficial al Uniunii Europene

               C 37/28

         DECIZIA COMISIEI
   din 14 ianuarie 2013
   privind desemnarea a trei membri responsabili cu politicile publice ai Consiliului de supraveghere al Grupului consultativ european pentru raportarea financiară
   2013/C 37/06
   COMISIA EUROPEANĂ,
   având în vedere Tratatul privind funcționarea Uniunii Europene,
   întrucât:

               (1)

               În conformitate cu Regulamentul (CE) nr. 1606/2002 al Parlamentului European și al Consiliului din 19 iulie 2002 privind aplicarea standardelor internaționale de contabilitate (1), Comisia trebuie să beneficieze, la evaluarea standardelor internaționale de contabilitate, de sprijinul și competența unui comitet tehnic de contabilitate. Rolul acestui comitet tehnic de contabilitate este îndeplinit de Grupul consultativ european pentru raportarea financiară (EFRAG).

               (2)

               EFRAG a fost înființat în 2001 de organizații europene reprezentând emitenți, investitori și profesioniști în domeniul contabilității implicați în procesul de raportare financiară.

               (3)

               Consiliul de supraveghere al EFRAG include patru membri specializați în politici publice, selectați pe baza experienței lor în elaborarea politicilor publice la nivel național sau european. În conformitate cu secțiunea 3.2 din apendicele 1 la statutul EFRAG în vigoare de la 11 iunie 2009, Comisiei îi revine misiunea de a desemna acești membri responsabili cu politicile publice. Membrii Consiliului de supraveghere al EFRAG sunt numiți de Adunarea Generală a EFRAG.

               (4)

               În comunicarea sa din 26 februarie 2010, Comisia a împuternicit comisarul responsabil pentru piața internă și servicii să adopte, în numele și pe răspunderea Comisiei, măsuri privind desemnarea membrilor responsabili cu politicile publice ai Consiliului de supraveghere al Grupului consultativ european pentru raportarea financiară (EFRAG) pentru un mandat întreg în cadrul punerii în aplicare a Regulamentului (CE) nr. 1606/2002 (2).

               (5)

               În urma unei cereri publice de candidaturi (3), Comisia a selectat trei candidați în vederea desemnării ca membri responsabili cu politicile publice ai Consiliului de supraveghere al EFRAG,

         DECIDE:
   Articol unic
   Comisia desemnează următoarele persoane în vederea numirii ca membri responsabili cu politicile publice în Consiliul de supraveghere al Grupului consultativ european pentru raportarea financiară:

               Carlo BIANCHERI

               Adriana DUȚESCU

               Carlos SORIA SENDRA

      Adoptată la Bruxelles, 14 ianuarie 2013.

            Pentru Comisie

         Michel BARNIER

            Membru al Comisiei

      (1)  JO L 243, 11.9.2002, p. 1.

      (2)  SEC(2010) 229; PV(2010) 1907 final din 3 martie 2010 punctul 14.5.

      (3)  JO C 93, 30.3.2012, p. 32.


title: Decizia Consiliului din 8 decembrie 2003 privind aderarea Canadei la acordul de înființare a unui Centru Internațional pentru Știință și Tehnologie între Statele Unite ale Americii, Japonia, Federația Rusă și, acționând ca parte unică, Comunitatea Europeană a Energiei Atomice și Comunitatea Economică Europeană

text:
Anunţ juridic important

|

32003D0877

Jurnalul Oficial L 327 , 16/12/2003 p. 0033 - 0033 ediţie specială în limba cehă capitol 11 volum 48 p. 121  - 121 ediţie specială în limba estonă capitol 11 volum 48 p. 121  - 121 ediţie specială în limba maghiară capitol 11 volum 48 p. 121  - 121 ediţie specială în limba lituaniană capitol 11 volum 48 p. 121  - 121 LV.ES capitol 11 volum 48 p. 121  - 121 MT.ES capitol 11 volum 48 p. 121  - 121 PL.ES capitol 11 volum 48 p. 121  - 121 SK.ES capitol 11 volum 48 p. 121  - 121 ediţie specială în limba slovenă capitol 11 volum 48 p. 121  - 121

		20031208Decizia Consiliuluidin 8 decembrie 2003privind aderarea Canadei la acordul de înființare a unui Centru Internațional pentru Știință și Tehnologie între Statele Unite ale Americii, Japonia, Federația Rusă și, acționând ca parte unică, Comunitatea Europeană a Energiei Atomice și Comunitatea Economică Europeană(2003/877/CE, Euratom)CONSILIUL UNIUNII EUROPENE,având în vedere Tratatul de instituire a Comunității Europene,având în vedere Tratatul de instituire a Comunității Europene a Energiei Atomice,având în vedere Regulamentul (CEE) nr. 3955/92 al Consiliului din 21 decembrie 1992 privind încheierea, în numele Comunității Economice Europene a unui acord de înființare a unui Centru Internațional pentru Știință și Tehnologie între Statele Unite ale Americii, Japonia, Federația Rusă și, acționând ca parte unică, Comunitatea Europeană a Energiei Atomice și Comunitatea Economică Europeană [1], în special articolul 3 alineatele (1) (3) și (4),având în vedere comunicarea Comisiei,întrucât:(1) Comunitatea Europeană a Energiei Atomice și Comunitatea Economică Europeană, acționând ca parte unică (denumite în continuare "Comunitățile"), au încheiat la 21 decembrie 1992 acordul de înființare între ele și Statele Unite ale Americii, Japonia și Federația Rusă a unui Centru Internațional pentru Știință și Tehnologie (denumit în continuare "acordul").(2) La 28 martie 2003, Canada a comunicat consiliului de administrație al Centrului Internațional pentru Știință și Tehnologie (denumit în continuare "consiliul Centrului"), intenția sa de a deveni parte la acord. În conformitate cu articolul XIII din acord, revine consiliului de administrație să aprobe această aderare.(3) Comunitățile sunt reprezentate în consiliul de administrație al Centrului de Președinția Consiliului și de Comisie. Poziția Comunităților cu privire la chestiunile prevăzute la articolul XIII din acord este adoptată de Consiliu și exprimată, de regulă, de către Președinție,DECIDE:Articolul 1Aderarea Canadei la Acordul de instituire a unui Centru Internațional pentru Știință și Tehnologie între Statele Unite ale Americii, Japonia, Federația Rusă și, acționând ca parte unică, Comunitatea Europeană a Energiei Atomice și Comunitatea Economică Europeană, se aprobă în numele Comunităților.Articolul 2Președinția Consiliului exprimă în cadrul consiliului de administrație al Centrului aprobarea de către Comunități a aderării Canadei la acord.Adoptată la Bruxelles, 8 decembrie 2003.Pentru ConsiliuPreședinteleF. Frattini[1] JO L 409, 31.12.1992, p. 1.--------------------------------------------------


title: 2012/58/UE: Decizia Consiliului din 23 ianuarie 2012 privind lansarea schimbului automatizat de date în ceea ce privește datele ADN în Republica Cehă

text:
               2.2.2012

               RO

               Jurnalul Oficial al Uniunii Europene

               L 30/15

         DECIZIA CONSILIULUI
   din 23 ianuarie 2012
   privind lansarea schimbului automatizat de date în ceea ce privește datele ADN în Republica Cehă
   (2012/58/UE)
   CONSILIUL UNIUNII EUROPENE,
   având în vedere Decizia 2008/615/JAI a Consiliului din 23 iunie 2008 privind intensificarea cooperării transfrontaliere, în special în domeniul combaterii terorismului și a criminalității transfrontaliere (1), în special articolul 2 alineatul (3) și articolul 25,
   având în vedere Decizia 2008/616/JAI a Consiliului din 23 iunie 2008 privind punerea în aplicare a Deciziei 2008/615/JAI (2), în special articolul 20 și capitolul 4 din anexă,
   întrucât:

               (1)

               În conformitate cu Protocolul privind dispozițiile tranzitorii anexat la Tratatul privind Uniunea Europeană, la Tratatul privind funcționarea Uniunii Europene și la Tratatul de instituire a Comunității Europene a Energiei Atomice, actele instituțiilor, ale organelor, ale oficiilor sau ale agențiilor Uniunii adoptate înainte de intrarea în vigoare a Tratatului de la Lisabona continuă să producă efecte juridice atât timp cât aceste acte nu vor fi fost abrogate, anulate sau modificate în temeiul tratatelor.

               (2)

               În consecință, se aplică articolul 25 din Decizia 2008/615/JAI și Consiliul trebuie să decidă în unanimitate dacă statele membre au pus în aplicare dispozițiile capitolului 6 din respectiva decizie.

               (3)

               Articolul 20 din Decizia 2008/616/JAI prevede că deciziile menționate la articolul 25 alineatul (2) din Decizia 2008/615/JAI se adoptă în temeiul unui raport de evaluare bazat pe un chestionar. În ceea ce privește schimbul automatizat de date în conformitate cu capitolul 2 din Decizia 2008/615/JAI, raportul de evaluare se bazează pe o vizită de evaluare și pe un test-pilot.

               (4)

               Republica Cehă a informat Secretariatul General al Consiliului cu privire la fișierele naționale de analiză ADN cărora li se aplică articolele 2-6 din Decizia 2008/615/JAI, precum și cu privire la condițiile pentru căutarea automatizată prevăzute la articolul 3 alineatul (1) din respectiva decizie, în conformitate cu articolul 36 alineatul (2) din respectiva decizie.

               (5)

               În conformitate cu dispozițiile de la capitolul 4 punctul 1.1 din anexa la Decizia 2008/616/JAI, chestionarul elaborat de grupul de lucru competent al Consiliului se referă la fiecare dintre schimburile automatizate de date și statele membre trebuie să răspundă la acesta de îndată ce consideră că îndeplinesc condițiile pentru schimbul de date din categoria de date corespunzătoare.

               (6)

               Republica Cehă a completat chestionarul privind protecția datelor și chestionarul referitor la schimbul de date ADN.

               (7)

               Republica Cehă a derulat cu succes un test-pilot împreună cu Slovacia.

               (8)

               S-a efectuat o vizită de evaluare în Republica Cehă și echipa de evaluare slovacă a elaborat un raport privind vizita de evaluare respectivă, care a fost transmis grupului de lucru competent al Consiliului.

               (9)

               A fost prezentat Consiliului un raport de evaluare global, care sintetizează rezultatele chestionarului, ale vizitei de evaluare și ale testului-pilot referitor la schimbul de date ADN,

         ADOPTĂ PREZENTA DECIZIE:
   Articolul 1
   În scopul căutării și comparării automatizate a datelor ADN, Republica Cehă a pus în aplicare pe deplin dispozițiile generale privind protecția datelor din capitolul 6 din Decizia 2008/615/JAI și poate primi și furniza date cu caracter personal în temeiul articolelor 3 și 4 din respectiva decizie începând cu data intrării în vigoare a prezentei decizii.
   Articolul 2
   Prezenta decizie intră în vigoare la data adoptării.

      Adoptată la Bruxelles, 23 ianuarie 2012.

            Pentru Consiliu

            Președintele

         M. GJERSKOV

      (1)  JO L 210, 6.8.2008, p. 1.

      (2)  JO L 210, 6.8.2008, p. 12.